**18. SVIBANJ, PONEDJELJAK**

Dobro jutro, dobar dan! Novi, 10. tjedan nastave je pred tobom. S osmijehom zakorači u nova znanja i zadatke! Vjerujem u tebe, jer ti to možeš!  Tvoja učiteljica Nada

1. **Matematika** – Zbrajanje ( 7 + 5 ) – učenje novog gradiva

1. Na početku riješi zadatak ZNAM u svoju bilježnicu. Pomagač će ti provjeriti točnost rezultata.

ZNAM:

5 = 2 + 7 + 3 = 10 + 2 =

9 = 4 + 6 + 4 = 10 + 5 =

Danas ćeš naučiti zbrojiti dva jednoznamenkasta broja čiji je zbroj veći od 10.

2. Na **e- sferi** <https://www.e-sfera.hr/dodatni-digitalni-sadrzaji/b644c5d3-816b-4fcd-b723-2ac2771035fc/>  pogledaj u **E – UČIONICI** prezentaciju Zbrajanje 7 + 5.

* Obavezno pogledaj **VIDEOLEKCIJU** za zbrajanje 7 + 5. Budi pažljiv/pažljiva kad slušaš video. Ako je potrebno, možeš ga poslušati i nekoliko puta. Video se nalazi na poveznici: <https://www.youtube.com/watch?v=3OwZXWc0J50&feature=youtu.be&fbclid=IwAR3aq6uxEFZdhlV-bHybgKBc_6-_r8K9VVrhfG3VsWhDZXd97QQgnvGRZAM>

Nadam se da ti je video pomogao da shvatiš način računanja ovakvih zadataka.

3. U BILJEŽNICU PREPIŠI S PLOČE I RIJEŠI.

ZBRAJANJE 7 + 5

1.

 7 + 5 = 7 + 3 + 2 6 + 9 = 6 + 4 + 5

 = 10 + 2 = 10 + 5

 = 12 = 15

 7 + 5 = 12 6 + 9 = 15

 8 + 4 = 8 + 2 + 2 4 + 7 = 4 + 6 + 1

 = 10 + 2 = 10 + 1

 = 12 = 11

 8 + 4 = 12 4 + 7 = 11

2. ZBROJI.

 7 + 6 = 7 + + 3 8 + 6 = 8 + + 4 5 + 9 = 5 + + 4

 = 10 + = + = +

 = = =

 7 + 6 = 8 + 6 = 5 + 9 =

* **DZ: ZZ , str. 111**

2. **TZK** – Nakon jutarnjeg razgibavanja uz TV i učitelja Darija, vježbaj još i ovo:

 1. Napravi tri kruga oko stola.

 1. krug: hodanje

 2. krug: lagano trčanje

 3. krug: poskoci

2. Sada sva tri kruga s vježbama ponovi na drugu stranu oko stola.

3. Oponašaj hod medvjeda na četiri noge unaprijed i unatrag. Ponovi 5 puta.

3. **Hrvatski jezik** – ***Knerdo***, *Dubravka Ugrešić*

1. Znaš što je sve potrebno činiti da bi sačuvao/la svoje zdravlje. Za zdravlje je između ostalog jako važno brinuti o osobnoj čistoći, čistoći odjeće koju odijevaš, jer u prljavštvini se krije jedan DUH  BUUU!!! Sad si se možda uplašio/uplašila, a možda si odmah rekao/la da duhovi ne postoje. U pravu si, ne postoje, odnosno postoje samo u pričama. Danas ćeš slušati i čitati priču o jednom neobičnom kućnom duhu, Knerdu. Tko zna, možda doznaš da taj duh živi i u tvojoj kući?

2. Pažljivo poslušaj zvučni zapis priče ***Knerdo, Dubravke Ugrešić*** na poveznici <https://www.e-sfera.hr/dodatni-digitalni-sadrzaji/e0858bf0-1ec8-4b14-a59a-77dd13f10dcd/> ili čitanje odraslog pomagača.

3. Vjerujem da te priča o Knerdi iznenadila, možda čak i nasmijala, ali nikako uplašila.

 Na istoj poveznici otvori ***Zabavni kutak*** i odigraj **KVIZ** i provjeri koliko si pažljivo slušao/la priču o Knerdi.

Ako tvoji odgovori u kvizu nisu bili posve točni, ne brini, ponovi kviz nakon što dobro pročitaš priču.

4. Pronađi priču na **134. str**. početnice i pročitaj je 2 – 3 puta.

5. Riješi zadatke ispod priče, KORAK po KORAK.

Reci: Kako se možeš riješiti Knerde, kućnog duha koji voli prljavo rublje?

U pisanku napiši:

DUBRAVKA UGREŠIĆ:

 KNERDO

KNERDO JE KUĆNI DUH KOJI ŽIVI U PRLJAVOM RUBLJU.

Odgovori: KAKO SE MOŽEMO RIJEŠITI KNERDE?

* **DZ: Nauči lijepo, izražajno čitati priču Knerdo.**

4. **Vjeronauk** –riješi zadatke koje zadaje vjeroučiteljica